РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/58-19

21. март 2019. године

Б е о г р а д

З А П И С Н И К

53. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 19. МАРТА 2019. ГОДИНЕ

Седница је почела у 12,00 часова.

 Седницом је председавао Петар Петровић, председник Одбора.

Седници су присуствовали чланови Одбора: Неђо Јовановић, Михаило Јокић, Ђорђе Комленски, Милетић Михајловић, Јован Палалић, др Балинт Пастор и Срето Пеић.

Осим чланова Одбора, седници су присуствовале и Станија Компировић, заменик члана др Александра Мартиновића и Александра Мајкић, заменик члана Биљане Пантић Пиља.

 Седници нису присуствовали чланови Одбора: Славиша Булатовић, Жарко Мићин, Наташа Мићић, Вјерица Радета, Марко Парезановић, и Душан Петровић, нити њихови заменици.

Седници је присуствовала и народни посланик Нада Лазић, представник предлагача.

Председник Одбора је констатовао да су испуњени услови за рад и пуноважно одлучивање након чега је ставио на гласање, а чланови Одбора су **већином гласова** утврдили следећи

Д н е в н и р е д :

1. Разматрање Предлога резолуције Народне скупштине Републике Србије о Војводини, који су поднели народни посланици Ненад Чанак, Олена Папуга и Нада Лазић (број 02-291/19 од 20. фебруара 2019. године);

2. Разно.

 Пре преласка на рад по тачкама утврђеног дневног реда председавајући је предложио, а чланови Одбора су без примедби, **већином гласова** усвојили: Записник са 52. седнице Одбора, одржане 11. марта 2019. године.

**ПРВА ТАЧКА** - Разматрање Предлога резолуције Народне скупштине Републике Србије о Војводини, који су поднели народни посланици Ненад Чанак, Олена Папуга и Нада Лазић (број 02-291/19 од 20. фебруара 2019. године).

**Петар Петровић** је подсетио присутне да се у складу са чаном 190. став 2. Пословника Народне скупштине о предлогу резолуције водијединствен претрес, те да се под јединственим претресом подразумева истовремено вођење начелног претреса и претреса у појединостима.

Рекао је да је Предлог резолуције Народне скупштине Републике Србије о Војводини, који су поднели народни посланици Ненад Чанак, Олена Папуга и Нада Лазић, поднет Народној скупштини 20. фебруара, као и да је Влада Републике Србије доставила Народној скупштини Мишљење на Предлог резолуције 18. марта 2019. године, у коме је предложила да Народна скупштина не прихвати Предлог резолуције у начелу.

Такође, рекао је да је овлашћени предлагач доставио Мишљење о поднетим амандманима на Предлог резолуције, на који је поднето укупно 9 амандмана, од којих је овлашћени редлагач прихватио 1 амандман, на ст. 8. и 9., који је поднела народни посланик Гордана Чомић, након чега је реч дао Нади Лазић, представнику предлагача.

 **Нада Лазић** је напоменула да је према Уставу Републике Србије из 2006. године било предвиђено да до децембра 2008. године буде донет Закон о финансирању надлежности Аутономне Покрајине Војводине, који није донет ни након десет година, због чега је и поднет Предлога резолуције Народне скупштине Републике Србије о Војводини, као и Предлог закона о финансирању Аутономне Покрајине Војводине. Затим је прочитала текст Предлога резолуције.

Нагласила је да су се, након много времена, стекли услови да се финансирање надлежности АП Војводине реши на адекватан начин, у складу са Уставом, имајући у виду да је Република Србија, на основу свих релевантних показатеља, изашла из економске кризе.

Председавајући је отворио јединствен претрес у вези са овом тачком дневног реда, те како се нико није јавио за реч, закључио је јединствен претрес о Предлогу резолуције Народне скупштине Републике Србије о Војводини, који су поднели народни посланици Ненад Чанак, Олена Папуга и Нада Лазић и ставио на гласање:

I

Да Одбор у складу са чланом 155. став 2. Пословника Народне скупштине, одлучи да предложи Народној скупштини да **не прихвати** Предлог резолуције Народне скупштине Републике Србије о Војводини у начелу.

Чланови и заменици чланова Одбора су **већином гласова** прихватили овај предлог.

II

Да Одбор одлучи да предложи Народној скупштини да **одбије** следеће амандмане:

-на наслов Предлога резолуције, који је поднела народни посланик Вјерица Радета;

-на назив Резолуције и ставове 1, 2, 3, 6, 7, 8. и 9, који је поднео народни посланик Маријан Ристичевић;

 -на ставове 1, 2, 3, 4, 5, 6, 7, 8. и 9. Предлога резолуције, који је поднео народни посланик Милорад Мирчић;

 -на ставове 8. и 9. Предлога резолуције, са исправком, који је поднела народни посланик Гордана Чомић;

 -на став 9. тачку 1. Предлога резолуције, који је поднела народни посланик Ружица Николић;

 -на став 9. тачку 2. Предлога резолуције, који је поднео народни посланик Срето Перић;

 -на став 9. тачку 3. Предлога резолуције, који је поднео народни посланик Александар Шешељ;

 -на став 9. тачку 4. Предлога резолуције, који је поднела народни посланик Наташа Јовановић;

 -на став 9. тачку 5. Предлога резолуције, који је поднео народни посланик Немања Шаровић.

Да за известиоца Одбора на седници Народне скупштине буде одређен Петар Петровић, председник Одбора.

 Чланови и заменици чланова Одбора су **већином гласова** прихватили овај предлог.

**ДРУГА ТАЧКА –** Разно.

 Расправа у вези са овом тачком дневног реда није отварана.

Седница је завршена у 12,20 часова.

СЕКРЕТАР ПРЕДСЕДНИК

Сања Пецељ Петар Петровић